Motorfietsryer sterf in Moreletapark-ongelukFoto: Netcare 911 (verskaf) ŉ Motorfietsryer is Donderdagaand in ŉ ongeluk voor die Pretoria-Oos-hospitaal oorlede. “Die ongeluk het op die hoek van Garsfontein- en Netcareweg in Moreletapark plaasgevind,” het Santi Steinmann, woordvoerder van Netcare 911, in ŉ verklaring gesê. “Die 31-jarige man is op slag dood. Hy is op die toneel dood verklaar.” Volgens Steinmann het die man se motorfiets die bestuurderdeur van ŉ motor getref. Die pad was besaai met wrakstukke van die motorfiets. “Die bestuurder van die motor is ongedeerd.” Die polisie ondersoek die oorsaak van die ongeluk.